ALGTEKST-TERVIKTEKST

Kinnitatud sihtkapitali ja üliõpilasarengu prorektori korraldusega nr 156 (jõustunud 01.08.2025)

Redaktsiooni jõustumise kuupäev: 01.08.2025

**Järelkasvukeskuse struktuuri ja ülesannete kirjeldus**

1. **Üldsätted**

1.1 Käesoleva korraldusega sätestatakse järelkasvukeskuse (edaspidi osakond) struktuur ja ülesannete kirjeldus.

1.2 Osakond on moodustatud ja tegutseb vastavalt haldus- ja tugistruktuuriüksuste põhimäärusele.

1.3 Rektor on määranud osakonna kuulumise sihtkapitali ja üliõpilasarengu prorektori (edaspidi vastutusala juht) vastutusalasse.

1.4 Osakonna nimetus inglise keeles on *Preparatory Center*.

1. **Osakonna põhieesmärk**

2.1 Järelkasvukeskuse põhieesmärk on koostöö arendamine ja valikainete pakkumine koos ülikooli instituutidega Eesti üldhariduskoolidele, huvihariduse korraldamine tehnoloogia, loodusteaduste ja IT valdkonnas, olümpiaadide ja ainevõistluste algatamine ja läbiviimine ning ettevalmistuskursuste korraldamine kooliõpilastele.

1. **Osakonna struktuur ja ülesanded**

3.1 Põhieesmärgi täitmisel osakond:

3.1.1 töötab välja koolikoostöö põhimõtted ja eesmärgid Eesti üldhariduskoolidega ning korraldab ja koordineerib ülikooli instituutide koostööd üldhariduskoolidega;

3.1.2 pakub koostöös ülikooli instituutidega valikaineid Eesti üldhariduskoolidele ülikooli tasemeõppe valdkondade piires;

3.1.3 algatab ja viib läbi ettevalmistuskursusi eksamiteks, olümpiaadideks ja ainevõistlusteks ettevalmistumiseks;

3.1.4 algatab ja viib läbi kooliõpilastele suunatud olümpiaade ja ainevõistlusi reaal- ja loodusainetes;

3.1.5 korraldab ja koordineerib huvihariduse läbiviimist inseneri-, tehnoloogia-, loodusteaduste ja IT-valdkonnas;

3.1.6 algatab ja viib läbi inseneri- ja tehnoloogiahariduse populariseerimiseks mõeldud projekte ja tegevusi;

3.1.7 täidab Põhja-Ameerika ülikoolide teabekeskuse ülesandeid koostöös USA saatkonnaga Eestis;

3.1.8 täidab muid õigusaktidest tulenevaid ja vastutusala juhi antud ülesandeid.

3.2 Osakonna struktuuri kuuluvad:

3.2.1 eksami ja olümpiaadikool (inglise keeles *School of Exams and Olympiads*);

3.2.2 tehnoloogiakool (inglise keeles *School of Technology*);

3.2.3 Põhja-Ameerika ülikoolide teabekeskus (inglise keeles *Education USA Advising Center*);

3.2.4 Unicorn Squad (inglise keeles *Unicorn Squad*).

3.3**Eksami- ja olümpiaadikooli**ülesanne on koordineerida ülikooli koostööd riigigümnaasiumite ja üldhariduskoolide põhikooli- ja gümnaasiumiastmega, korraldada ettevalmistuskursusi eksamiteks (sh ettevalmistus TalTechi sisseastumiskatseks), algatada ja korraldada kooliõpilaste olümpiaade ja ainevõistlusi ning viia läbi nendeks ettevalmistavaid kursusi.

3.4**Tehnoloogiakooli** ülesanne on arendada, korraldada ja koordineerida inseneri-, tehnika-, loodusteaduste ja IT-valdkonda populariseerivaid ja õppetegevust arendavaid huvihariduse tegevusi (sh kursused, töötoad, laagrid ja eriprojektid).

3.5 **Põhja-Ameerika ülikoolide teabekeskuse** ülesanne on tutvustada õppimisvõimalusi Ameerika Ühendriikide ülikoolides, nõustada huvilisi ning viia läbi rahvusvahelisi keele- ja akadeemilisi teste.

3.6 ***Unicorn Squadi***ülesanne on viia ellu Euroopa Sotsiaalfondi projekti Inseneriakadeemia tegevusi perioodil 2023-2026 tehnoloogiahariduse populariseerimiseks põhikooli ja gümnaasiumi tüdrukutele läbi *Unicorn Squadi* võrgustiku.